Koffie saam met Wouter: Is bitcoin ŉ soort slenter?‘n Skermskoot uit die video. Suid-Afrikaners praat deesdae met groot opgewondenheid oor kriptogeldeenhede soos bitcoin, maar daar is ook dié wat vinnig waarsku dit is net nóg ŉ finansiële seepbel wat binnekort gaan bars. Maroela Media het met Wouter Snyman, uitvoerende hoof van attooh!, oor ŉ koppie boeretroos gaan gesels om uit te vind of bitcoin ŉ slenter is. Hy gee ook ŉ bietjie raad om jou swaarverdiende geldjies veilig te hou indien jy kriptogeldeenhede soos bitcoin koop.